Hanerohi

pisi|Ripsjalehine hanerohi (Arabis blepharophylla)
Hanerohi (Arabis) on kapsalaadsete seltsi ristõieliste sugukonda kuuluv rohttaimede perekond.

Kaks varem hanerohu perekonda arvatud rühma, sektsioon liivrohi (Cardaminopsis) ja alamperekond lehmakapsas (Turritis) moodustavad nüüd eraldi perekonnad. Viimase aja DNA-uuringud on näidanud, et Ameerika hanerohud on Euraasia omadest võrdlemisi erinevad ega ole isegi üksteise lähimad sugulased, nii et enamik Ameerika hanerohtusid eraldatakse omaette perekonda Boechera.

Hanerohud on ühe- või mitmeaastased rohttaimed. Nende maapealne osa on liigiti väga muutlik.

Hanerohud kasvavad 10–80 cm kõrguseks. Vars on karvane ja see eristab hanerohtusid enamikust teistest ristõielistest.

Hanerohtudel on lihtsad või väikeste hõlmadega 1–6 cm pikkused lehed, mille serv on sile või saagjas. Lehed võivad olla siledad, aga mõnel liigil on lehed samuti karvased. Lehed võivad olla nii rootsuga kui ilma. Viimased võivad vart osalt ümbritseda ja olla seetõttu südame- või noolekujulised. Varre maapinnast välja kasvamise kohas on lehekodarik.

Hanerohtudel on nelja kroonlehega õied. Õisik on tavaliselt lihtne, harvem harunenud, tavaliselt kobar, harvem pööris. Kandelehti ei ole. Õied on mõlemasoolised. Tupplehed on ovaalsed või piklikud ja servast kilejad. Kroonlehed on poole sentimeetri pikkused, mõlajad, pikergused või süstjad, harvem ovaalsed. Nad võivad olla valget, punast, lillat, sinist või helekollast värvi. Tolmukaid on 6. sigimikus 10–86, maksimaalselt 110 seemnealget. Selgelt äratuntava emakakaela otsas on peakujuline emakasuue.

Vili on pikk ja sale kupar, milles on 10–20 või rohkemgi seemet. Vili on tavaliselt sirge, harvem kõver, ja üle 1 mm lai. Seemned asuvad kupras ühes reas ja on tiivakesega.

Mõnd hanerohtu, näiteks alpi hanerohtu, kasvatatakse ilutaimena, kuigi paljud hanerohud on umbrohud.

Eesti liigid

Eestis on levinud kaks hanerohuliiki:
Arabis hirsuta –  kare hanerohi (tavalisem Lääne- ja Põhja-Eestis)
Arabis planisiliqua – aas-hanerohi (paiguti Eesti mandriosas)

Teisi hanerohuliike
Arabis aculeolata
Arabis alaschanica
Arabis alpina – alpi hanerohi 
Arabis amplexicaulis
Arabis × arendsii (Arabis aubrietoides × Arabis caucasica) – Arendsi hanerohi
Arabis aubrietioides – aubreetsialaadne hanerohi
Arabis auriculata – kõrvukas hanerohi
Arabis axilliflora
Arabis bijuga
Arabis blepharophylla – ripsjalehine hanerohi
Arabis borealis – põhja-hanerohi
Arabis brownii 
Arabis bryoides – sammal-hanerohi
Arabis caerulea – sinine hanerohi
Arabis caucasica (Arabis albida, Arabis alpina caucasica) – kaukaasia hanerohi
Arabis collina
Arabis dispar
Arabis drummondii – Drummondi hanerohi
Arabis fecunda 
Arabis ferdinandi-coburgii – tähtkarvane hanerohi
Arabis flaviflora
Arabis glabra 
Arabis hoffmanii
Arabis inyoensis
Arabis johnstonii
Arabis kennedyae
Arabis kokonica
Arabis lemmonii
Arabis lyalliiArabis macdonaldiana
Arabis modesta
Arabis muralis – müür-hanerohi
Arabis paniculata
Arabis parishii
Arabis pauciflora
Arabis pendula
Arabis pinzliae
Arabis platysperma
Arabis procurrens – ungari hanerohi
Arabis pterosperma
Arabis puberula
Arabis pulchra
Arabis pumila (Arabis bellidifolia) – madal hanerohi
Arabis pygmaea
Arabis recta
Arabis repanda
Arabis rollei
Arabis scabra 
Arabis serrata
Arabis shockleyi
Arabis soyeri (Arabis bellidifolia) – kirikakralehine hanerohi
Arabis stelleri (Arabis japonica) – jaapani hanerohi
Arabis stellulata
Arabis x sturii – serbia hanerohi
Arabis subpinnatifida
Arabis suffrutescens
Arabis tibetica
Arabis tiehmii
Arabis turrita 
Arabis vochinensis – Vohhini hanerohi

Välislingid


Kategooria:Ristõielised